Die Rooimasjien het op hul A-veld voor hul tuisskare, die magtige Middelburgers vir ‘n plek in die Virseker Beker Skild finaal met nege punte geklop. Die eindtelling was 34-25 en is beklink deur ‘n pragtige drie net sentimeters vanaf die hoekvlag, deur Shima Molepo in die laaste vyf sekondes van die wedstryd. Dit was die blitsvinnige vleuel se 23ste besoek agter die doellyn sover dié seisoen.
Met slegs 15 minute oor op die klok, stuur Middelburg vir Unathi Poyo oor die lyn vir sy tweede drie om die telling 24-25 te maak. Die doelskop tref die dwarslat en Ben Vorster bly in die stryd. Twaalf minute verval voordat hoofseun, Christiaan Smit, ‘n gaping vind en ‘n pragtige duik-drie onder die pale plant. 29-25 met slegs vier minute oor voor die eindfluitjie en Middelburg lyk desperaat.
Heelbo aan die ranglys pronk die skool se bobaas skopper, Du Preez, met 207 punte waarvan 4 drieë, 21 strafskoppe en 62 doelskoppe is. Du Preez se skop gemiddeld staan op ‘n stewige 70,3% na sy 118 pogings vir die seisoen.
Verlede Saterdag se wedstryd het wééreens bewys dat die Vossie agterlyn nie ‘n halwe kans gegun moet word om spoed op te tel nie. Mulder se vermoë om die spel van agter te lees is ‘n onmisbare element in die Vossie arsenaal. Dit, gepaard met die spoed en brute krag van die res van die agterlyn maak Ben Vorster amper onstuitbaar in volle vaart.